ג'יי. אר. רותם

ג'ונתן ראובן רותם (באנגלית: Jonathan Reuven Rotem; נולד ב-1 בספטמבר 1975), ידוע בשם הבמה ג'יי. אר. רותם (J. R. Rotem), הוא מפיק מוזיקלי ופזמונאי קנדי-אמריקאי ממוצא יהודי ישראלי.

קורות חייו
רותם נולד בדרום אפריקה להורים יהודים שעלו לישראל בשנת 1975. הוא עבר לטורונטו שבקנדה בגיל שנתיים ולבסוף לקליפורניה בגיל שתים עשרה.

בשנת 2001, נכלל באלבום Survivor של להקת הבנות דסטיניז צ'יילד השיר "Fancy", שהשתתף רותם בכתיבתו והפקתו. בשנת 2006 יצא לאור השיר "SOS" בהפקתו של רותם, בביצוע הזמרת הברבדית ריהאנה, שזכה להצלחה רבה, תוך שהגיע למקום הראשון במצעד הבילבורד הוט 100. עוד באותה השנה, הפיק את להיטו של שון קינגסטון, "Beautiful Girls"', שהגיע למקום הראשון בבילבורד הוט 100 אף הוא.

בשנת 2019 הפיק את שירו של כריס בראון בשיתוף ג'י איזי וניקי מינאז', "Wobble Up". שנה לאחר מכן, ב-2020, הפיק את שירה של הזמרת הישראלית נטע ברזילי, "Cuckoo", שהגיע למקום הראשון במצעד השבועי של מדיה פורסט.

קישורים חיצוניים

הערות שוליים 

ערכים שבהם תבנית אתר רשמי אינה מתאימה להוספה אוטומטית
מפיקים מוזיקליים קנדים
אמריקאים ממוצא ישראלי
מפיקים מוזיקליים יהודים אמריקאים
פזמונאים יהודים
פזמונאים אמריקאים
מפיקי היפ הופ אמריקאים
מפיקי היפ הופ יהודים
בכירים בתעשיית המוזיקה האמריקאית
אמריקאים שנולדו ב-1975
קנדים שנולדו ב-1975